 Labada geesood ee muranku u dhexeeyo ayaa kulankii u horreeyey ee wadahadallada oo u furmay Arbacadii la soo dhaafay waxa ay ku heshiiyeen arrimo ay ka mid yihiin; in la joojiyo dacaayadaha laysu marinayo qalabka warbaahinta, in layska dhawro wixii waxyeellaynaya nabadgelyada, iyadoo si weyn loogu dhegtaagayo natiijada kama dambaysta ah ee ka soo baxda kulamada u bilowday xukuumadda iyo mucaaradka, kuwaas oo khilaafkoodu si weyn u gilgilay guud ahaan shacbiga Somaliland iyo bulshada caalamka ee daneeya arrimaha Somaliland. 